Na temelju članka 126. stavaka 1.-3. i članka 127. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 94/13, 152/14, 7/17, 68/18.) i članka 61. Statuta Osnovne škole Rapska, Školski odbor Osnovne škole Rapska, Zagreb, Rapska 3, dana 5.4.2019. godine raspisuje

**N A T J E Č A J**

**IMENOVANJE RAVNATELJA/ICE ŠKOLE**

Ravnatelj/ica školske ustanove prema članku 126. stavcima 1. – 3. Zakona o odgoju i obrazovanu u osnovnoj i srednjoj školi mora ispunjavati sljedeće nužne uvjete:

1. Završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:
2. Sveučilišni diplomski studij ili
3. Integrirani preddiplomski i diplomski sveučilišni studij ili
4. Specijalistički diplomski stručni studij
5. Položen stručni ispit za učitelja, nastavnika ili stručnog suradnika, osim u slučaju iz čl. 157. st. 1. i 2. Zakona o odgoju i obrazovanju u osnovnoj i srednjoj školi
6. Uvjete propisane čl. 106. Zakona o odgoju i obrazovanju u osnovnoj i srednjoj školi
7. Najmanje 8 (osam) godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje 5 (pet) godina na odgojno-obrazovnim poslovima u školskim ustanovama.
8. Osim osobe koja je završila neki od studija naznačenih u toč. 1., ravnatelj osnovne škole može biti i osoba koja je završila stručni četverogodišnji studij za učitelje kojim se stječe 240 ECTS bodova.

Iznimno, osoba koje ne ispunjava uvjete iz točke. 1. ili uvjete iz točke 4., može biti ravnatelj osnovne škole, ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu (»Narodne novine«, br. 59/90., 26/93., 27/93., 29/94., 7/96., 59/01., 114/01. i 76/05.).

Dodatne kompetencije koje se vrednuju su: poznavanje stranog jezika, osnovne digitalne vještine i iskustvo rada na projektima.

Ravnatelj/ica školske ustanove imenuje se na rok od 5 (pet) godina.

Uz pisanu prijavu na Natječaj za imenovanje ravnatelja/ice škole, kandidati su obvezni priložiti u izvorniku ili ovjerenoj preslici sljedeću dokumentaciju:

* životopis,
* domovnicu,
* diplomu, odnosno dokaz o stečenoj stručnoj spremi,
* dokaz o položenom stručnom ispitu, odnosno dokaz da osoba nije obvezna polagati stručni ispit *(čl. 157. st. 1. i st. 2. Zakona o odgoju i obrazovanju u osnovnoj i srednjoj školi),*
* dokaz o radnom iskustvu (potvrda ili elektronički zapis HZMO i dokaz o radnom iskustvu na odgojno-obrazovnim poslovima u školskim ustanovama ili drugim ustanovama u sustavu obrazovanja ili u drugim tijelima državne uprave nadležnim za obrazovanje)
* uvjerenje da se protiv osobe ne vodi kazneni postupak glede zapreka za zasnivanje radnog odnosa iz čl. 106. Zakona o odgoju i obrazovanju u osnovnoj i srednjoj školi, ne starije od 15 dana.
* dokaz o obavljanju poslova ravnatelja u najmanje drugom uzastopnom mandatu za osobe koje se kandidiraju temeljem čl. 126. st. 3. Zakona o odgoju i obrazovanju u osnovnoj i srednjoj školi.
* program rada za mandatno razdoblje

Kandidati mogu priložiti dokaze o dodatnim kompetencijama.

Dodatne kompetencije prema članku 64. Statuta Osnovne škole Rapska dokazuju se na sljedeći način:

1. Poznavanje stranog jezika:

* javnom ispravom, odnosno potvrdom srednjoškolske ili visokoškolske ustanove, potvrdom ili drugom ispravom osobe ovlaštene za provođenje edukacije stranih jezika,
* potvrdom ili drugom ispravom ovlaštene fizičke ili pravne osobe o izvršenom testiranju znanja stranog jezika

1. Osnovne digitalne vještine:

* javnom ispravom, odnosno potvrdom srednjoškolske ili visokoškolske ustanove,
* potvrdom ili drugom ispravom ovlaštene fizičke ili pravne osobe o izvršenom testiranju poznavanja digitalnih vještina

1. Iskustvo rada na projektima:

* dokazuje se potvrdom ili ispravom o sudjelovanju u pripremi i provedbi pojedinih projekata
* osobnom izjavom kandidata u životopisu

Kandidati koji ostvaruju pravo prednosti pri zapošljavanju prema posebnim propisima dužni su pozvati se na to pravo u prijavi natječaja i priložiti dokumentaciju na osnovi koje se to pravo ostvaruje, te ostvaruju prednost u odnosu na druge kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu sa člankom 102. Zakona o pravima hrvatskih branitelja iz Domovinskog rata i članova njihovih obitelji (NN 121/17.) uz prijavu na natječaj dužan je priložiti pored dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Rok za podnošenje prijava kandidata je 8 dana računajući od dana objave natječaja.

Na natječaj se mogu javiti osobe oba spola.

Urednom prijavom smatra se svaka prijava koja sadrži sve potrebne podatke i priloge navedene u natječaju. Nepotpune i nepravovremene prijave neće se razmatrati.

Prijave sa svom potrebnom dokumentacijom potrebno je dostaviti na adresu: Osnovana škola Rapska, Rapska 3, 10000 Zagreb, s naznakom »Za natječaj za imenovanje ravnatelja/ice – ne otvarati«.

O rezultatima natječaja kandidati će biti obaviješteni u roku od 45 (četrdeset i pet) dana računajući od dana isteka roka za podnošenje prijava.

Datum objave: 5. travnja 2019.godine

KLASA: 112-03/19-01/07

URBROJ: 251-204-19-01

**OSNOVNA ŠKOLA RAPSKA**

Predsjednik Školskog odbora

Marjan Marangunić, prof.